CELEX: 32009R0718
Language: ro
Date: 2009-08-04 00:00:00
Title: Regulamentul (CE) nr. 718/2009 al Comisiei din 4 august 2009 privind clasificarea anumitor mărfuri în Nomenclatura combinată

7.8.2009   
            
            
               RO
            
            
               Jurnalul Oficial al Uniunii Europene
            
            
               L 205/7
            
         
      REGULAMENTUL (CE) NR. 718/2009 AL COMISIEI
   
   din 4 august 2009
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a tabelului respectiv.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2009.
      
         
            Pentru Comisie
         
         Ján FIGEĽ
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Argumentare
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vehicul cu patru roți, cu motor electric alimentat de la doi acumulatori reîncărcabili de 12 V. Dimensiunile aproximative sunt de 48 cm lățime, 99 cm lungime și 58 cm înălțime (cu spătarul rabatat), cu o greutate totală de aproximativ 34,5 kg fără acumulatori. Încărcătura sa maximă este de aproximativ 115 kg.
                              Vehiculul prezintă următoarele caracteristici:
                              
                                          —
                                       
                                       
                                          o platformă orizontală care leagă părțile din față și din spate;
                                       
                                    
                                          —
                                       
                                       
                                          roți mici (aproximativ 2,5 × 19,0 cm) cu pneuri anti-pană;
                                       
                                    
                                          —
                                       
                                       
                                          un scaun reglabil fără cotiere și mânere a cărui înălțime poate fi reglată în două poziții; și
                                       
                                    
                                          —
                                       
                                       
                                          o coloană de direcție care poate fi rabatată.
                                       
                                    Coloana de direcție este prevăzută cu o unitate mică de control care include un buton de pornire, un claxon, un afișaj pentru indicarea nivelului de încărcare al acumulatorului și un buton pentru stabilirea vitezei maxime.
                              Vehiculul dispune de două leviere care se acționează cu degetul mare pentru accelerare, frânare și mers înapoi. Roțile din spate sunt prevăzute cu un sistem anti-basculare pentru a împiedica bascularea. Vehiculul dispune de un dublu sistem de frânare electronic.
                              În momentul în care bateriile sunt complet încărcate, vehiculul dispune de o autonomie de aproximativ 16 km și poate atinge o viteză maximă de aproximativ 6,5 km/h.
                              Vehiculul poate fi demontat în patru componente ușoare. Vehiculul este conceput pentru a fi utilizat la domiciliu, pe căi pietonale și în spații publice, pentru activități cum ar fi mersul la cumpărături.
                              
                                  (1) A se vedea imaginea 1.
                           
                        
               
                  8703 10 18
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8703, 8703 10 și 8703 10 18.
                  Este vorba despre un vehicul de tip special, conceput pentru transportul persoanelor.
                  Clasificarea la poziția 8713 este exclusă deoarece vehiculul nu este special conceput pentru transportul persoanelor cu dizabilități și nici nu prezintă caracteristici speciale pentru a ușura deplasarea persoanelor cu dizabilități. (A se vedea, de asemenea, Notele explicative la Sistemul armonizat de la poziția 8713 și Notele explicative la Nomenclatura combinată de la poziția 8713 90 00.)
                  Prin urmare, vehiculul trebuie clasificat la codul NC 8703 10 18 ca autovehicul conceput în special pentru transportul persoanelor.
               
            
                  
                              2.
                           
                           
                              Vehicul cu trei roți, cu motor electric alimentat de la doi acumulatori reîncărcabili de 12 V. Dimensiunile aproximative sunt de 61 cm lățime, 120 cm lungime și 76 cm înălțime (cu spătarul rabatat), cu o greutate totală fără acumulatori de aproximativ 46 kg. Încărcătura sa maximă este de aproximativ 160 kg.
                              Vehiculul are următoarele caracteristici:
                              
                                          —
                                       
                                       
                                          o platformă orizontală care leagă părțile din față și din spate;
                                       
                                    
                                          —
                                       
                                       
                                          roți mici (aproximativ 8,9 × 25,4 cm) cu pneuri anti-pană;
                                       
                                    
                                          —
                                       
                                       
                                          un scaun reglabil cu cotiere și mânere a cărui înălțime poate fi reglată în trei poziții; și
                                       
                                    
                                          —
                                       
                                       
                                          o coloană de direcție care poate fi rabatată.
                                       
                                    Coloana de direcție este prevăzută cu o unitate mică de control care include un indicator al nivelului de încărcare al acumulatorului, un buton de pornire, butoane pentru activarea luminilor și un buton pentru stabilirea vitezei maxime.
                              Vehiculul dispune de două leviere care se acționează cu degetul mare pentru accelerare, frânare și mers înapoi. Roțile din spate sunt prevăzute cu un sistem anti-basculare pentru a împiedica bascularea. Vehiculul dispune de un dublu sistem de frânare electronic.
                              În momentul în care bateriile sunt complet încărcate, vehiculul dispune de o autonomie de aproximativ 40 km și poate atinge o viteză maximă de aproximativ 8 km/h.
                              Vehiculul poate fi demontat în șapte componente ușoare. Vehiculul este conceput pentru a fi utilizat la domiciliu, pe căi pietonale și în spații publice, pentru activități cum ar fi mersul la cumpărături.
                              
                                  (1) A se vedea imaginea 2.
                           
                        
               
                  8703 10 18
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8703, 8703 10 și 8703 10 18.
                  Este vorba despre un vehicul de tip special, conceput pentru transportul persoanelor.
                  Clasificarea la poziția 8713 este exclusă deoarece vehiculul nu este special conceput pentru transportul persoanelor cu dizabilități și nici nu prezintă caracteristici speciale pentru a ușura deplasarea persoanelor cu dizabilități. (A se vedea, de asemenea, Notele explicative la Sistemul armonizat de la poziția 8713 și Notele explicative la Nomenclatura combinată de la poziția 8713 90 00.).
                  Prin urmare, vehiculul trebuie clasificat la codul NC 8703 10 18 ca autovehicul conceput în special pentru transportul persoanelor.
               
            
         
      
                  
                     
               
               
                  
                     
               
            
         (1)  Imaginile au un caracter strict informativ.